เรื่องร้องเรียน (PM2.5,ร้องเรียน) วันที่ 2023-09-22 09:38:37 — แขวงคลองชักพระ เขตตลิ่งชัน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660038408

ขอให้แก้ไขปัญหา กรณีได้รับผลกระทบจากการก่อสร้างของโครงการภายในหมู่บ้าน บริเวณ หมู่บ้าน....แขวงบางเชือกหนัง เขตตลิ่งชัน กรุงเทพมหานคร จุดสังเกต อยู่ใกล้ร้านกอไก่ย่าง ระยะประมาณ 50-60 เมตร เนื่องจากผู้ร้องแจ้งว่าภายในหมู่บ้านมีการก่อสร้างอยู่ ปัจจุบันแล้วเสร็จประมาณ 30-40 เปอร์เซ็นต์ ทำให้ประสบปัญหาฝุ่นละอองฟุ้งกระจายทั่วบริเวณ ซึ่งฝุ่นลอยมาตามลม จากปัญหาดังกล่าวส่งผลทำให้ครอบครัวของผู้ร้องต้องเข้ารับการรักษาพยาบาล เนื่องจากเป็นโรคภูมิแพ้และมีปัญหาเรื่องโรคปอด อีกทั้งยังเป็นโรคหอบหืดตามมา ซึ่งผู้ร้องไม่ทราบหน่วยงานที่เป็นผู้ดูแลในการก่อสร้าง ผู้ร้องเกรงว่าอาจส่งผลกระทบต่อสุขภาพของคนในหมู่บ้านในระยะยาว เบื้องต้นประสบปัญหามาเป็นระยะเวลาประมาณ 1 ปีกว่า ช่วงเวลาที่พบปัญหาตั้งแต่ 08.00 - 20.00 น. บางครั้งมีการก่อสร้างถึง 21.00 น. ผู้ร้องพบเห็นเป็นประจำทุกวัน ผู้ร้องประสงค์ให้ทางหน่วยงานที่เกี่ยวติดตั้งสแลนสีเขียวรอบบริเวณการก่อสร้าง เพื่อลดปัญหาฝุ่นฟุ้งกระจาย หน่วยงานที่รับผิดชอบในพื้นที่ คือ สำนักงานเขตตลิ่งชัน จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata